Diari Oficial de la Generalitat Valenciana


Sumari del DOGV 9475, del 22-11-2022 (2022/10959)

RESOLUCIÓ de 14 de novembre de 2022, de la Presidència del Consorci Hospital General Universitari de València, per la qual es modifiquen les bases generals que han de regir diversos processos selectius d'ingrés o accés de personal al CHGUV, derivats de l'execució d'ofertes d'ocupació pública dels anys 2018, 2019, 2020, 2021 i 2022, del CHGUV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10604


Data del document
:   14-11-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu
    * concurs administratiu

RESOLUCIÓ de 14 de novembre de 2022, de la Presidència del Consorci Hospital General Universitari de València, per la qual es modifiquen les bases generals que han de regir diversos processos selectius d'ingrés o accés de personal al CHGUV, derivats de l'execució d'ofertes d'ocupació pública dels anys 2018, 2019, 2020, 2021 i 2022, del CHGUV. [2022/10016]  
Per Resolució de 18 de juny de 2021, de la Presidència del Consorci Hospital General Universitari de València (CHGUV), es van aprovar les bases generals que han de regir els processos selectius d'ingrés o accés de personal al CHGUV (DOGV 9127, 14.07.2021).  
L'entrada en vigor de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, fa necessari adaptar les bases generals a les noves previsions contingudes en aquesta. Així, la disposició addicional quarta, sobre mesures d'agilitació dels processos selectius estableix que les administracions públiques hauran d'assegurar el compliment del termini establit per a l'execució dels processos selectius mitjançant l'adopció de les mesures apropiades per al desenvolupament àgil dels processos selectius, com ara la reducció de terminis, la digitalització dels processos o l'acumulació de proves en un mateix exercici, entre altres.  
  
Mitjançant Resolució de 25 de maig de 2022, del president del CHGUV, s'aprova l'oferta d'ocupació pública de l'any 2022 i s'adapten les ofertes d'ocupació pública del CHGUV aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública (DOGV 9351, 31.05.2022), i es determinen així mateix els diferents sistemes d'accés per a les diferents convocatòries tal com consta en els diferents annexos.  
D'altra banda el Decret llei 12/2022, de 23 de setembre, del Consell, pel qual es modifica la Llei 4/2021, de 16 d'abril, de la Generalitat, de la funció pública valenciana, estableix en la seua disposició transitòria única, relativa als terminis aplicables en els processos selectius, el següent:  
  
«En tant no s'aprove el desenvolupament reglamentari de l'article 55 de la Llei 4/2021, de 16 d'abril, de la Generalitat, de la funció pública valenciana relatiu a l'oferta d'ocupació pública, que establirà els terminis aplicables per als procediments selectius, aquest termini serà de deu dies per a les següents fases:  
1. La presentació de les sol·licituds de participació en les proves selectives.  
2. El període mínim que ha de transcórrer entre la publicació de la resolució que eleve a definitiva la relació de persones admeses i excloses i la data de començament del primer exercici.  
3. La presentació de la documentació que resulte procedent per a acreditar que es reuneixen els requisits exigits en la convocatòria una vegada publicada en el Diari Oficial de la Generalitat Valenciana la relació definitiva de persones seleccionades.»  
  
Vist el contingut de les esmentades bases generals de 18 de juny de 2021 i de conformitat amb l'anteriorment exposat, resulta necessari modificar les mateixes en els termes de la present resolució.  
  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, en el seu article 37.1 disposa la preceptiva negociació de, entre altres matèries, les relatives a les normes que fixen els criteris generals sobre les ofertes d'ocupació pública i l'accés a aquesta ocupació, així com dels instruments de planificació de recursos humans. El compliment de tal obligació es va produir en la sessió de negociació celebrada a aquest efecte el dia 11 de novembre de 2022 en el si de la Comissió de Personal.  
  
Per tot això, la Presidència del CHGUV en exercici de les competències delegades de les quals disposa, en virtut de l'apartat primer de l'Acord del Consell de Govern i del president del Consell de 10 de maig de 2022 (DOGV 9354, 03.06.2022), pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, la Presidència del CHGUV resol:  
  
  
Primer  
Modificar les bases generals que han de regir els processos selectius d'ingrés o accés de personal al Consorci Hospital General Universitari de València (CHGUV), aprovades per Resolució de 18 de juny de 2021, de la Presidència del mateix (DOGV 9127, 14.07.2021), en els termes que a continuació s'especifiquen i respecte dels processos derivats de l'execució de les convocatòries incloses en els annexos I, III i IV de la Resolució de 25 de maig de 2022, del president del CHGUV, referenciada en la part expositiva de la present resolució, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública:  
a) El termini de presentació de sol·licituds establit en la base general 6.2.1 serà de deu dies hàbils, a comptar de l'endemà de la publicació de la convocatòria en el Diari Oficial de la Generalitat Valenciana.  
  
b) Els processos selectius d'estabilització d'ocupació que contemplen els annexos I i III de la Resolució de 25 de maig de 2022 i que s'assenyalen en l'annex A de la present resolució s'articularan, de conformitat amb el que es disposa en les DA 6a i 8a de la Llei 20/2021, mitjançant el sistema de concurs amb una puntuació calculada sobre un total de 100 punts, en els quals seran aplicable els barems que figuren en les respectives bases específiques.  
c) Els processos selectius d'estabilització d'ocupació relacionats en l'annex B) de la present resolució, derivats de l'art. 2 de la Llei 20/2021 i inclosos en els annexos I i IV de la Resolució de 25 de maig de 2022, s'articularan a través del sistema de concurs oposició en el qual la puntuació de la fase d'oposició serà del 60 % i la del concurs del 40 % del valor de la puntuació final i en els quals seran aplicable els barems de mèrits que figuren en les corresponents bases específiques.  
  
d) Els processos selectius es desenvoluparan respectant en tot cas els principis constitucionals d'igualtat, mèrit i capacitat, així com els de publicitat, lliure concurrència i transparència.  
e) El termini de presentació de la documentació acreditativa dels requisits assenyalats en la base general 9.1 serà de deu dies hàbils, comptats a partir del requeriment que a aquest efecte realitzarà la Direcció de Recursos Humans del CHGUV, òrgan de gestió dels processos selectius.  
f) El termini per a impugnar el contingut dels diferents exercicis establit en l'apartat 1 de la base general 8.1.1 serà de cinc dies hàbils, des de l'endemà de la publicació de la plantilla provisional de respostes.  
  
g) En els processos derivats de l'execució de les ofertes d'ocupació pública dels anys 2018, 2019, 2020, 2021 i 2022 no seran aplicables els apartats 7.2.9.2 i 8.2.2 de les esmentades bases generals, i seran objecte de negociació en les bases específiques els barems aplicables a les esmentades ofertes d'ocupació pública, amb les organitzacions sindicals amb representació en el Consorci HGUV.   
h) Per a realitzar funcions de suport en la valoració dels mèrits dels diferents processos selectius, l'òrgan de gestió dels mateixos podrà determinar la constitució d'un òrgan tècnic únic, de caràcter professional, format per personal empleat públic. Per al desenvolupament de les seues funcions comptaran amb suport tècnic i informàtic.  
  
Segon  
En el que no es preveu en la present resolució, hi seran aplicable les bases generals aprovades per la Resolució de 18 de juny de 2021, de la Presidència (DOGV 9127, 14.07.2021).  
  
València, 14 de novembre de 2022.- El president del CHGUV i conseller de Sanitat Universal i Salut Pública: Miguel Mínguez Pérez.  
  
  
  
  
ANNEX A  
Convocatòries a concurs - disposicions 6a i 8a de la Llei 20/2021  
  
Ofertes d'ocupació pública dels anys 2018, 2019, 2020, 2021 i 2022  
  
Denominació places Grup classif. Nre. de places  
F.E. ANÀLISIS CLÍNIQUES A1 1  
F.E. ANESTESIOLOGIA I REANIMACIÓ A1 10  
F.E. APARELL DIGESTIU A1 1  
F.E. BIOQUÍMICA CLÍNICA A1 1  
F.E. CARDIOLOGIA A1 1  
F.E. CIA. ORAL I MAXIL·LOFACIAL A1 1  
F.E. CIA. ORTOPÈDICA I TRAUMATOLOGIA A1 3  
F.E. CIA. PLÀSTICA, ESTÈTICA I REPARADORA A1 1  
F.E. CIA. TORÀCICA A1 1  
F.E. DERMATOLOGIA I VENEROLOGIA A1 2  
F.E. HEMATOLOGIA I HEMOTERÀPIA A1 1  
F.E. MEDICINA FAMILIAR I COMUNITÀRIA A1 1  
F.E MEDICINA INTERNA SERVEI MALALTIES INFECCIOSES A1 1  
F.E. MEDICINA PREVENTIVA I SALUT PÚBLICA A1 1  
F.E. NEFROLOGIA A1 1  
F.E. NEUROCIRURGIA A1 1  
F.E. OBSTETRÍCIA I GINECOLOGIA A1 2  
F.E. OFTALMOLOGIA A1 1  
F.E. PEDIATRIA I LES SEUES ÀREES ESPECÍFIQUES A1 2  
F.E. RADIODIAGNÒSTIC A1 1  
F.E. UROLOGIA A1 1  
METGE/ESSA D'URGÈNCIA HOSPITALÀRIA A1 1  
ALTRES TITULACIONS SUPERIORS A1 4  
TÈCNIC/A FUNCIÓ ADMINISTRATIVA A1 1  
INFERMER/A A2 59  
FISIOTERAPEUTA (al 57 %) A2 1  
FISIOTERAPEUTA (al 100 %) A2 2  
GESTIÓ DE LA FUNCIÓ ADMINISTRATIVA A2 1  
TERAPEUTA OCUPACIONAL A2 1  
ADMINISTRATIU/A C1 1  
DELINEANT C1 1  
TÈCNIC/A ESPECIALISTA ANATOMIA PATOLÒGICA C1 1  
TÈCNIC/A ESPECIALISTA LABORATORI C1 5  
TÈCNIC/A ESPECIALISTA RADIODIAGNÒSTIC C1 1  
TÈCNIC/A INFORMÀTICA C1 1  
AUXILIAR ADMINISTRATIU/A C2 15  
TÈCNIC/A CURES AUX. INFERMERIA C2 100  
ZELADOR/A AP 20  
  
  
  
  
  
  
  
  
ANNEX B  
Convocatòries a concurs oposició - article 2.1 de la Llei 20/2021  
  
Ofertes d'ocupació pública dels anys 2018, 2019, 2020, 2021 i 2022  
  
Denominació places Grup classif. Nre. de places  
F.E AL·LERGOLOGIA A1 1  
F.E ANÀLISIS CLÍNIQUES A1 1  
F.E ANESTESIOLOGIA I REANIMACIÓ A1 4  
F.E ANGIOLOGIA I CIRURGIA VASCULAR A1 1  
F.E APARELL DIGESTIU A1 3  
F.E CARDIOLOGIA A1 1  
F.E DERMATOLOGIA I VENEROLOGIA A1 1  
F.E FARMACOLOGIA CLÍNICA A1 1  
F.E MEDICINA FÍSICA I REHABILITACIÓ A1 1  
F.E MEDICINA INTERNA (E. INFECCIOSES) A1 1  
F.E MICROBIOLOGIA I PARASITOLOGIA A1 2  
F.E NEFROLOGIA A1 1  
F.E OBSTETRÍCIA I GINECOLOGIA A1 2  
F.E OFTALMOLOGIA A1 1  
F.E PEDIATRIA I LES SEUES ÀREES ESPECÍFIQUES A1 2  
F.E PSICOLOGIA CLÍNICA (UHD) A1 1  
F.E RADIODIAGNÒSTIC A1 2  
METGE/ESSA D'URGÈNCIA HOSPITALÀRIA A1 5  
ALTRES TITULATS SUPERIORS A1 1  
ENGINYER/A TÈCNIC/A A1 1  
INFERMER/A A2 39  
TÈCNIC/A ESPECIALISTA EN LABORATORI C1 2  
TÈCNIC/A ESPECIALISTA EN   
RADIODIAGNÒSTIC C1 1  
TÈCNIC/A EN CURES AUXILIARS   
D'INFERMERIA C2 27  
AUXILIAR DE FARMÀCIA C2 1  
ZELADOR/A AP 9  
AUXILIAR ADMINISTRATIU/IVA C2 3